Սրանք լրջագույն խնդիրներ են, որոնք մշտապես ուղեկցել են Կոնգրեսին և պատճառ դարձել բազմաթիվ սխալների ու բացթողումների համար։ Եվ արդյունքում չկարողանալով լուծել ներիքն մարտահրավերները՝ կուսակցությունն անպաշտպան է մնացել արտաքին հարվածներն ու մարտահրավերները դիմակայելիս։ Հիմա ունենք այն ինչ-որ ունենք։ Երբեմնի հզորագույն քաղաքական ուժն այլևս չկա, ներգրավված չէ քաղաքական ակտիվ արենայում, չի կարողանում վերստին ապահովել իր հաստատուն ներկայությունը։ Իհարկե տողերն այս գրում ենք խորը ափսոսանքով և կսկիծով։ Չէ՞ որ Հայաստան պետությունն առանց հզոր ընդդիմության ապագա և առհասարակ զարգացման հեռանկար ունենալ չի կարող։ Հույս ունենք, որ Կոնգրեսը մոտ ապագայում ի վերջո դուրս կգա ճգնաժամից, կկարողանա տրանսֆորմացվել և հանդես գալ նոր որակներով՝ ոչ թե մեկ անձի հեղինակության հաշվին, այլ՝ որպես ամուր և կուռ թիմ։